OpenLLM-France/wikimedia huggingface dataset:
# Xiao Jia

Xiao Jia (xinès: 小甲, nascut Zi Gao, xinès: 子高) va ser un rei xinès de la Dinastia Shang.
En els Registres del Gran Historiador ell és llistat per Sima Qian com el setè rei Shang, succeint al seu germà Tai Geng (xinès: 太庚). Ell en fou entronitzat l'any del Dingsi (xinès: 丁巳) amb Bo (xinès: 亳) com la seva capital. Va governar durant 17 anys, se li va donar el nom a títol pòstum de Xiao Jia i va ser succeït pel seu germà Yong Ji (xinès: 雍己).
Les inscripcions oraculars sobre ossos desenterrats a Yinxu deixen constància alternativament que ell havia estat el sisè rei Shang succeint al seu germà Da Geng (Chinese: 大庚), ell va rebre el nom pòstum de Xiao Jia (xinès: 小甲) i fou succeït pel seu nebot Da Wu (xinès: 大戊).

## Referències

* ↑ Bai, Shouyi. An Outline History of China. Beijing: Foreign Language Press, 2002. ISBN 7-119-02347-0.
* 1 2 «The Shang Dynasty Rulers». China Knowledge. [Consulta: 7 agost 2007].
* 1 2 «Shang Kingship And Shang Kinship». Universitat d'Indiana. Arxivat de l'original el 2008-04-09. [Consulta: 7 agost 2007].
Xiao Jia Dinastia Shang :
| Precedit per: Tai Geng | Rei de la Xina | Succeït per: Yong Ji |
# Xiao

«Xiao» té aquests significats:
* xiao o pietat filial, virtut del respecte als pares i avantpassats, concepte central del confucianisme
* Biografies:
** Xiao Baorong (488–502), emperador xinès
** Xiao Dai, estudiós de rituals de l'emperador Xuan de la Dinastia Han Occidental
** Xiao Jia, rei xinès de la Dinastia Shang
** Duc Xiao de Qin (381 - 338 aC), governant de l'estat de Qin del 361 fins al 338 aC durant el període dels Regnes Combatents
** Marquès Xiao de Jin, tretzè governant de l'estat de Jin durant setze anys al Període de Primaveres i Tardors
** Xiao Jun (1983), judoka xinesa guanyadora d'una medalla de bronze al Campionat Asiàtic de Judo de 2008
** Xiao Hong (Heilongjiang, 1911-Hong Kong, 1942), escriptora xinesa nascuda durant la dinastia Qing
** Xiao Hui Wang (Tianjin, 1957), artista polifacètica
** Xiao Yanyan (953 - 1009), emperadriu Khitan de la Dinastia Liao, de l'Antiga Xina
** Xiao Yi de Shang, rei xinès de la dinastia Shang
** Xiao Yuncong (Wuhu, Anhui, 1596 - 1673), pintor, poeta i cal·lígraf xinès que va viure a la darreria de la dinastia Ming i a inici de la nova dinastia Qing
** Qu Xiao-Song (1952), compositor xinès, síntesi de natura i cultura, però també una fusió de l'occident i l'extrem orient
** Wang Xiao Tong, matemàtic de la Dinastia Tang, nascut a Nord Zhou en el període que governava Wu Di i mort en els anys de Zhenguan
** Yang Xiao (1964), remadora xinesa que va competir sota bandera durant la dècada de 1980
# Xkolni (Varenikóvskaia)

* Per a altres significats, vegeu «Xkolni».
Xkolni - Школьный (rus) - és un khútor del krai de Krasnodar, a Rússia. Es troba a la riba esquerra del riu Psebeps, al delta del riu Kuban, a 32 km a l'oest de Krimsk i a 107 km a l'oest de Krasnodar, la capital.
Pertany al municipi de Varenikóvskaia.
# Xaragall de la Cuaranya

El Xaragall de la Cuaranya és un xaragall del terme municipal de Castellcir, a la comarca del Moianès.
Està situat en el sector occidental del terme de Castellcir, a migdia del Mas Montserrat. Es forma en el Quintà Nou del Mas Montserrat, al sud-est d'aquest mas i al nord-oest de la urbanització del Prat, al nord del Camp Gran d'Esplugues. Des d'aquest lloc davalla cap a ponent, fins que s'aboca en la Riera de Fontscalents al nord de la Quintana d'Esplugues i de la masia d'Esplugues i al sud dels Camps de Portet.

## Enllaços externs

* El Xaragall de la Cuaranya i el seu entorn a l'Institut Cartogràfic de Catalunya
# Zagórie (Rostov)

* Per a altres significats, vegeu «Zagórie».
Zagórie (en rus: Загорье) és un poble (un possiólok) de l'óblast de Rostov, a Rússia, que en el cens del 2010 tenia 264 habitants, pertany al municipi de Guigant.

## Referències

* ↑ Указ президиума ВС РСФСР от 22.12.1987 г. "О наименовании некоторых населенных пунктов в Ростовской области", 1987.
# Zahara

«Zahara» té aquests significats:
* Zahara (cantant) (Úbeda, 1983), cantautora espanyola
* Zahara (cantant sud-africana) (1987-2023), cantant sud-africana
* Zahara o Zakhara, regne elamita al sud de Warakshe de finals del tercer mil·lenni aC.
* Zahara de la Sierra, municipi de la província de Cadis.
* Zahara, òpera de Felipe Espino Iglesias.
# Zelioni Log

Zelioni Log (en rus: Зелёный Лог) és un poble (un possiólok) de l'óblast de Kurgan, a Rússia, que en el cens del 2010 tenia 25 habitants. Pertany al districte de Ketovo.

## Referències

* ↑ Форсирование реки Тобол красной 5-й дивизией у г. Курган и взятие станции Варгаши
# Zelioni Sad

Zelioni Sad (en rus: Зелёный Сад) és un poble (un possiólok) de l'óblast d'Astracan, a Rússia, segons el cens del 2010 tenia 4 habitants.

## Referències

* ↑ «Карты Генштаба L-38 (Б) 1:100000. Астраханская область и Калмыкия». Arxivat de l'original el 2016-10-03. [Consulta: 24 juliol 2016].
* ↑ «Akhtubinka». GeoNames. Arxivat de l'original el 2019-02-24. [Consulta: 23 febrer 2019].
* ↑ «Регионы России → Астраханская обл. → Харабалинский р-н → Ахтубинка с.». Arxivat de l'original el 2015-03-24. [Consulta: 10 setembre 2020].
# Xiuladora pigallada

La xiuladora pigallada (Rhagologus leucostigma) és un ocell que s'ha considerat molt temps de família controvertida (Incertae sedis). Avui es considera que pertany a la monotípica família dels ragològids (Rhagologidae) i al gènere Rhagologus Stresemann et Paludan, 1934 .

## Hàbitat i distribució

Habita el sotabosc de gran part de les zones de muntanya de Nova Guinea.

## Referències

* ↑ «Xiuladora pigallada». Cercaterm. TERMCAT, Centre de Terminologia. Rev. 15-1-2021 (català)
* ↑ M Aggerbeck, J Fjeldså, L Christidis, P-HF Fabre et KA Jønsson. 2014. Resolving deep lineage divergences in core corvoid passerine birds supports a proto-Papuan island origin. Molecular Phylogenetics and Evolution 70: 272–285.
# Xiuladora oriolina

La xiuladora oriolina (Pachycephala orioloides) és un ocell de la família dels paquicefàlids (Pachycephalidae).

## Hàbitat i distribució

Habita els boscos de les illes Salomó.

## Referències

* ↑ «Xiuladora oriolina». Cercaterm. TERMCAT, Centre de Terminologia. Rev. 20/04/2023(català)
# Ángel Bastos Teijeira

Ángel Bastos Teijeira va néixer el 3 de maig de 1992 a Mos (Pontevedra). És un jugador espanyol de futbol que actualment juga al CF Reus de la Segona Divisió espanyola. La seva demarcació habitual és la de lateral dret.
És un jugador que destaca sobretot per ser un dels "herois" de l'ascens a Segona Divisió de la Cultural y Deportiva Leonesa a l'any 2017. I és un jugador que destaca per ser sobretot treballador al camp.

## Clubs

| Club | País | Temporades |
| Porriño Industrial FC | Espanya | 2012-2013 |
| CD Xoco | Espanya | 2013-2014 |
| Coruxo FC | Espanya | 2014-2016 |
| Cultural Lleonesa | Espanya | 2016-2018 |
| CF Reus Deportiu | Espanya | Des del 2018 |

## Enllaços externs

* Ángel Bastos Teijeira a BDFutbol
* Ángel Bastos Teijeira, Fitxa a Soccerway
# Yasmine Lafitte

Yasmine Lafitte (Thar Es-Souk, 1 d'octubre de 1973) és una actriu porno marroquina, resident actualment a França.
Va néixer a Thar Essouk, on solament va viure els cinc primers mesos de vida, ja que els seus pares es van veure obligats a emigrar a la recerca de treball. Als 18 anys va decidir anar-se'n de casa i va treballar en diversos llocs fins a arribar a ser auxiliar d'infermeria.
Va perdre la virginitat als 23 anys i va començar a interessar-se pel món del sexe. Animada pel seu nuvi, van decidir participar en diverses pel·lícules amateur. En 2004 i amb 30 anys va ser descoberta per algunes productores porno que es van interessar en ella. Dos anys més tard va signar un contracte d'exclusivitat amb Marc Dorcel, convertint-se així en una de les actriu emblemàtiques de la companyia i succeint a altres actrius consagrades, com Laure Sainclair, Melanie Cost, Tiffany Hopkins i Oksana.

## Filmografia seleccionada

* Phil de Nice
* Fuck V.I.P Cockaine
* La Ninfómana
* Li Barriodeur
* Story of Yasmine
* Uneix fille de la Campagne
* Urgències
* L'Autoescola

## Referències

* 1 2 3 «Interview.». Arxivat de l'original el 2010-12-31. [Consulta: 28 abril 2016].
# Youssouf Falikou Fofana

Youssouf Falikou Fofana (Divo, 26 de juliol de 1966) és un exfutbolista ivorià de la dècada de 1980.
Fou internacional amb la selecció de futbol de Costa d'Ivori.
Pel que fa a clubs, destacà a AS Monaco FC, Girondins de Bordeaux i Karşıyaka S.K..

## Referències

* ↑ Youssouf Fofana: Pure ivory Arxivat 2008-06-19 a Wayback Machine. at FIFA.com
* ↑ «YOUSSEF FOTANA». TFF. [Consulta: 24 octubre 2008].
* ↑ «Légende Mimosas: Youssouf F. FOFANA dit "Le Diamant noir "» (en francès). ASEC.ci. Arxivat de l'original el 20 de setembre 2016. [Consulta: 18 febrer 2014].
* ↑ Youssouf Falikou Fofana a National-Football-Teams.com (anglès)
# Ägidius Lickl

Ägidius Lickl (Viena, 1 de setembre de 1803 - Trieste, 22 de juliol de 1864), nom complet Ägidius Ferdinand Karl Lickl, fou un autor de música instrumental i vocal.
Era fill del músic Johann Georg Lickl i germà del també músic Carl Georg Lickl. Va rebre lliçons de música del seu pare. Lickl va aprendre teoria del piano, violí, guitarra i música. Des del 1831 va viure com a professor de música i director d'orquestra. a Trieste.
Va compondre l'òpera La disfida di Berletta que es va representar el febrer de 1848 a Trieste, i altres obres com El triomf del cristianisme, oratori, 1855; Música d'església; Música per a piano, etc. El treball escolar: 24 Etudes, op.12; Guitarra i música de cambra.

## Referències

* http://www.biographien.ac.at/oebl/oebl_L/Lickl_Aegidius-Karl_1803_1864.xml
# Zacarías García Villada

Zacarías García Villada (Gatón de Campos, Valladolid, 1879 - Vicálvaro, Madrid, 1 d'octubre de 1936) va ser un historiador espanyol.
Va obtenir el títol de llicenciat en Filosofia i Lletres i posteriorment el de Teologia. Va ser membre de la Companyia de Jesús des de 1894, i posteriorment fou ordenat en el sacerdoci el 1909. Va treballar per als arxius de la Corona d'Aragó entre 1911 i 1912, arribant a formar part de la Reial Acadèmia de la Història. L'inici de la Guerra Civil el va sorprendre a Madrid. Va poder amagar-se però finalment fou detingut per milicians i assassinat l'1 d'octubre de 1936 en la carretera de Vicálvaro (avui avinguda de Daroca).
És l'autor de Paleografía española i d'Historia eclesiástica de España. Elaborà el Catálogo de los códices de la Catedral de León (1919) i va donar suport l'edició de la Crónica de Alfonso III (1918).

## Bibliografia

* Luis García Iglesias. El P. Zacarias García Villada, académico, historiador y jesuita. Universidad Pontificia de Comillas, 1994, 1994. ISBN 9788487840401.

## Enllaços externs

* Perfil biogràfic publicat per la Universitat Pontifícia Comillas Arxivat 2012-11-19 a Wayback Machine.
# Énguia-Saïiliga

Énguia-Saïiliga (en rus: Энгя-Сайылыга) és un poble de la república de Sakhà, a Rússia, que en el cens del 2010 tenia 6 habitants, pertany al districte de Batagai.

## Referències

* ↑ «Верхоянский улус (район)». Arxivat de l'original el 2019-11-03. [Consulta: 3 ноября 2019].
# Énguel-Iurt

Énguel-Iurt (en rus: Энгель-Юрт) és un poble de la república de Txetxènia, a Rússia, segons el cens del 2022 tenia 6.117 habitants.

## Referències

* ↑ «Древнее село Зумсой продолжает жить несмотря ни на что | Информационное агентство "Грозный-Информ"». Arxivat de l'original el 2022-06-02.
* ↑ «Закон Чеченской республики № 46-РЗ от 14.07.08» (doc). Arxivat de l'original el 2012-04-11. [Consulta: 12 desembre 2009].
* ↑ «И вновь оживает древний Зумсой… | Грозный Информ». Arxivat de l'original el 2013-03-03.
* ↑ «В высокогорное село Зумсой возвращаются жители». Arxivat de l'original el 2014-09-08. [Consulta: 21 novembre 2010].
# Úrsula de Saxònia-Lauenburg

Úrsula de Saxònia-Lauenburg (en alemany Ursula von Sachsen-Lauenburg) va néixer a Lauenburg d'Elba (Alemanya) el 1545 i va morir a Scharnebeck el 12 d'octubre de 1620. Era una noble alemanya, filla del duc Francesc I (1510-1581) i de Sibil·la de Saxònia-Freiberg (1515-1592).

## Matrimoni i fills

El 30 de març de 1569 es va casar a Artlenburg amb el duc Enric III de Brunsvic-Lüneburg (1533-1598), fill d'Ernest I de Brunsvic-Lüneburg (1497-1546) i de Sofia de Mecklenburg-Schwerin (1508-1541). El matrimoni va tenir set fills:
* Juli Ernest (1571-1636), casat amb Maria d'Ostfriesland (1582-1616).
* Francesc (1572-1601).
* Anna Sofia (1573-1574).
* Enric (1574-1575).
* Sibil·la Elisabet (1576-1630), casada amb Antoni II de Delmenhorst (1550-1619).
* Sidònia (1577-1645).
* August (1579-1666), casat primer amb Clara de Pomerània (†1623), després amb Dorotea d'Anhalt-Zerbst (1607-1634), i finalment amb Elisabet Sofia de Mecklenburg (1613-1676).

## Enllaços externs

* http://awt.ancestrylibrary.com
# Zingel zingel

Zingel zingel és una espècie de peix de la família dels pèrcids i de l'ordre dels perciformes.

## Morfologia

Els mascles poden assolir els 50 cm de longitud total.

## Reproducció

Té lloc entre el març i l'abril sobre fons sorrencs. Les femelles ponen llurs ous, enganxats a la grava, en companyia de diversos mascles amb els quals formen un grup de fresa dens.

## Alimentació

Menja invertebrats aquàtics i peixets.

## Hàbitat

Viu als cursos principals i d'aigües ràpides de grans rius.

## Costums

És nocturn i bentònic.

## Distribució geogràfica

Es troba a les conques dels rius Danubi i Dnièster, incloent-hi Àustria, Bòsnia i Hercegovina, Bulgària, Croàcia, Txèquia, Alemanya, Hongria, Macedònia del Nord, Moldàvia, Montenegro, Polònia, Romania, Sèrbia, Eslovàquia, Eslovènia i Ucraïna.

## Estat de conservació

La seua principal amenaça és la construcció de preses, car necessita corrents forts per sobreviure. La contaminació de l'aigua també li va afectar en el passat (sobretot, al tram superior del Danubi) però, avui dia, les condicions hi estan millorant i les poblacions poden estar augmentant.

## Referències

* ↑ Catalogue of Life (anglès)
* 1 2 «Zingel zingel» (en anglès). FishBase. Froese, Rainer; Pauly, Daniel (editors).
* 1 2 3 4 5 6 Freyhof, J. (2011). "Zingel zingel." 2011 Llista Vermella de la UICN. Unió Internacional per a la Conservació de la Natura, edició 2011. [Consulta: 18 abril 2023]
* ↑ Banarescu, P., 1964. Fauna Republicii Populare Romîne. Volumul XIII. Pisces - Osteichthyes (pesti ganoizi si osisi). Editura Academiei Republicii Populare Romîne, Bucarest.
# Ítaca, la lluita per alliberar Julian Assange

Ítaca, la lluita per alliberar Julian Assange (originalment en anglès, Ithaka) és una pel·lícula documental australiana del 2021, que mostra l'empresonament del fundador de WikiLeaks, Julian Assange, a través de l'experiència de la seva dona Stella Moris i el seu pare John Shipton. Es va estrenar al Festival de Cinema de Sydney el 7 de novembre de 2021. S'ha doblat al català pel programa Sense ficció de TV3.
La pel·lícula va guanyar el premi al millor documental al Festival de Cinema Capricorn i el Premi del Públic al Festival de Cinema de Drets Humans de Berlín. Va rebre crítiques generalment positives per part de la premsa britànica i australiana i té una puntuació del 100% a Rotten Tomatoes.

## Referències

* ↑ «Ithaka review – intriguing portrait of the campaign to free Julian Assange» (en anglès). TheGuardian.com, 10-07-2022. [Consulta: 17 gener 2023].
* ↑ «Superb film shows the toll on Julian Assange's wife and father» (en anglès). SMH.com.au, 01-06-2022. Arxivat de l'original el 2022-07-19. [Consulta: 19 juliol 2022].
* ↑ Kampmark, Binoy. «Ithaka: Documenting the fight to free Julian Assange» (en anglès). GreenLeft.org.au, 15-06-2022. [Consulta: 17 gener 2023].
* ↑ «Una visió íntima de la lluita per salvar el fundador de Wikileaks». TV3, 02-09-2022. [Consulta: 16 gener 2023].
* ↑ «Cap Film Fest winners announced» (en anglès). CQToday.com.au, 30-01-2022. [Consulta: 17 gener 2023].
* ↑ «Ithaka film review — Julian Assange's story told through the eyes of his family» (en anglès). FT.com, 07-07-2022. [Consulta: 17 gener 2023].
* ↑ Maher, Kevin. «Ithaka review — Assange's fractious father weakens fascinating film» (en anglès). TheTimes.co.uk, 08-07-2022. [Consulta: 17 gener 2023].
# Ķemeri

Ķemeri és un veïnat prop de Jūrmala a 44 km de Riga (Letònia). De 1928 a 1959, Ķemeri fou una ciutat independent, famosa pels seus tractaments balnearis amb banys de fang i el seu luxós hotel. Actualment té aproximadament uns 2 200 habitants, mentre l'hotel principal s'està reconstruint.

## Història

El nom Ķemeri (Kemmern) apareix per primer cop en fonts escrites després de la fundació del Ducat de Curlàndia el 1561. L'evidència documental indica que les aigües minerals de Ķemeri van ser conegudes per les seves propietats curatives des del 1796, i la primera anàlisi química de la seva aigua mineral és de 1818. Els residents de la ciutat propera de Sloka va començar a construir-hi cases pels pacients. A partir de 1825, es va bastir el primer edifici públic per a hostes del balneari. El 1838 s'hi fundà el balneari de Bad Kemmern, quan l'emperador Nicolau I de Rússia va donar aquesta terra per construir la primera casa de banys amb aigua mineral. De llavors cap endavant la gent va començar a arribar al lloc per fer-s'hi tractaments de salut.
El balneari de Ķemeri va esdevenir popular en l'Imperi Rus. El 1912, es va crear un enllaç de ferrocarril directe entre Ķemeri i Moscou. La connexió amb la platja de Jaunķemeri va ser proporcionada per un tramvia elèctric. Al balneari s'hi tractaven malalties de nervis, així com d'articulacions, ossos i músculs. També es feien tractaments amb aigua sulfurosa i banys de fang. El número anual de les persones que visitaven el Balneari va assolir els 8,300. Durant la Primera Guerra Mundial, les batalles entre forces alemanyes i russes que duraren diversos anys eren només unes quantes milles de Ķemeri, i el balneari va ser devastat i l'estació de tren destruïda.
La República novament creada de Letònia va intentar restaurar la glòria anterior de Ķemeri. El 1924, es va construir un sistema per prendre banys de fang, que bombava fang calent des de les maresmes. El 1929, es va construir una torre de 42 metres amb una plataforma dalt de tot per turistes, a prop dels banys. L'edifici més impressionant era l'Hotel Ķemeri, anomenat "Vaixell Blanc", amb més de 100 habitacions dissenyades i construïdes conjuntament pel famós arquitecte letó Eižens Laube i pel doctor en cap de l'hotel balneari i el seu director, Dr. Janis Libietis. L'hotel es va obrir el 1936. El Dr. Janis Libietis va dirigir el complex de Kemeri en el període 1928–1944, fins que s'asilà a Suècia.
El 1997 es va crear el Parc Nacional de Ķemeri.

## Enllaços externs

* Història, cultura i fotos de Ķemeri Arxivat 2008-10-30 a Wayback Machine.
# İçli köfte

İçli köfte (nom turc per la mandonguilla farcida) o Oruk són unes pilotes (mandonguilles) de bulgur per fora (alguns hi afegeixen sèmola també) i amb carn picada i nous o pinyons, com a ingredients bàsics, dins de la cuina turca. İçli köfte es pot considerar la versió turca de kibbeh hamis de les gastronomies dels països de l'Orient Mitjà.
Les províncies de Hatay, Gaziantep i Adana són famoses per la seva içli köfte. En Adana, içli köfte no està fregida sinó bullida.
İçli köfte és un menjar de carrer a Istanbul.

## Vegeu també

* Çiğ köfte

## Referències

* ↑ http://www.yemektarifleri-sitesi.com/icli-kofte-tarifi Arxivat 2015-07-01 a Wayback Machine.
* ↑ Merijn Tol; Nadia Zerouali Under the Shade of Olive Trees: Recipes from Jerusalem to Marrakech and Beyond. Abrams, 18 març 2014, p. 29–. ISBN 978-1-61312-668-4.
* ↑ http://lezzetclub.com/icli-kofte/ Arxivat 2016-03-03 a Wayback Machine.
* ↑ http://www.kilispostasi.com/haber/enfes-hatay-mutfagi/1208336
* ↑ http://www.azgezmis.com/adana-mutfagini-kesfedin/
* ↑ http://www.nefisyemektarifleri.com/adana-usulu-icli-kofte-tarifi/
* ↑ http://www.istanbul.com/tr/sehir/yasa/sehrin-tadi-sokakta-cikar Arxivat 2015-07-01 a Wayback Machine.

## Enllaços externs

* Imatges de "içli köfte" o "oruk"
# Šarišská Poruba

Šarišská Poruba és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1410.
# Šarišské Michaľany

Šarišské Michaľany és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1248.
# Xemeneia Fàbrica Minguell

La Xemeneia Fàbrica Minguell és una obra de Mataró (Maresme) protegida com a bé cultural d'interès local.

## Descripció

És una xemeneia pertanyent al conjunt fabril de Can Minguell. Es tracta d'una obra de fàbrica tronco-cònica. A la part superior, arran de la boca de sortida de fums, presenta un petit remat amb filades de totxo concèntriques, la resta és totalment llisa. La base queda embeguda en les edificacions del voltant.

## Història

Es tracta de l'antiga fàbrica Cia Planell i Bonet que va iniciar els treballs l'any 1850 tot i que la fàbrica de filats de vapor no es va acabar fins al 1854. L'any 1862 passa a anomenar-se Bonet i Cia, l'any 1895 és Fonrodona i Cia després "Mingell i Peradejordi i Cia" i cap el 1900 "Minguell i Cia". En morir la sra. Minguell la fàbrica passà a mans dels seus nebots Baladia que tancaren portes l'any 1960. La fàbrica es dedicava a la filatura, el tint i la confecció.

## Referències

* 1 2 «Xemeneia Fàbrica Minguell». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 12 agost 2017].
# Cantó de Sent Sefrian

El cantó de Sent Sefrian és un cantó francès del departament de la Gironda, situat al districte de Lengon. Té 7 municipis i el cap és Sent Sefrian.

## Municipis

* Balisac
* Ostens
* Loishats
* Aurinha
* Sent Lugèir de Balion
* Sent Sefrian
* Lo Tusan

## Història

Llista dels consellers generals successius :
| Data d'elecció | Identitat | Partit |
| 1945-1948 | Marcel Coquet | |
| 1948-1961 | M. Flament | |
| 1961-1979 | André Henriot | SFIO |
| 1979-1998 | Gérard Lagors | PS |
| 1998-2004 | Guy Dupiol | PS |
| 2004- | Philippe Carreyre | PS |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 2.324 | 3.090 | 2.937 | 8.204 | 8.652 | 9.258 | 9.860 |
# Cantó de Toluges

El cantó de Toluges és una divisió administrativa francesa, situada a la Catalunya Nord, al departament dels Pirineus Orientals.

## Composició

El cantó de Toluges està compost per 3 municipis del Rosselló:
* Toluges (capital del cantó) (fracció del municipi)
* Cànoes
* Pollestres
Tots ells foren part de la Comunitat d'aglomeració de Perpinyà-Mediterrània
En la nova divisió administrativa del 2014, aquest cantó va ser suprimit, i les seves comunes s'integraren en el cantó dels Aspres, la de Pollestres, i en el de Perpinyà-6 les de Cànoes i Toluges.

## Consellers generals

Llista dels consellers generals successius :
| Data d'elecció | Identitat | Partit | Qualitat |
| 1982 - | Louis Caseilles | PS | Batlle de Toluges (des del 1977) |